text: "Sire, ce dist Cléomadès
   Moult samble estre courtois et nés
   Melocandis, et de bon sens.
   Ma suer ait, c'est bien mes assens.
   De cestui me tieng apaié :
   Je redout moult pieur marchié."
   "Voire, ce dist Marcadigas,
   Et si ne tient pas terre agas ;
   Car il est rois de Barbarie,
   Qui est assez grant seignorie.
   Moult me samble bien emploiez
   Li dons qui li est otroiez.
   Folio9v
   Alez, portez li de par moi,
   Sa demande je li otroi."
  